CELEX: 32004R2076
Language: lt
Date: 2004-12-03 00:00:00
Title: 2004 m. gruodžio 3 d. Komisijos reglamentas (EB) Nr. 2076/2004, pirmą kartą derinantis Reglamento (EB) Nr. 2003/2003 I priedą dėl trąšų (EDDHSA ir trigubasis superfosfatas)Tekstas svarbus EEE

4.12.2004   
            
            
               LT
            
            
               Europos Sąjungos oficialusis leidinys
            
            
               L 359/25
            
         
      KOMISIJOS REGLAMENTAS (EB) Nr. 2076/2004
   2004 m. gruodžio 3 d.
   pirmą kartą derinantis Reglamento (EB) Nr. 2003/2003 I priedą dėl trąšų (EDDHSA ir trigubasis superfosfatas)
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. spalio 13 d. Europos Parlamento ir Tarybos reglamentą (EB) Nr. 2003/2003 dėl trąšų (1), ypač į jo 31 straipsnio 1 ir 3 dalis,
   kadangi:
   
               (1)
            
            
               Reglamento (EB) Nr. 2003/2003 3 straipsnyje teigiama, kad trąšos, priklausančios trąšų, išvardytų I priede, tipui ir atitinkančios šiame reglamente nurodytas sąlygas, gali būti laikomos „EB trąšomis“.
            
         
               (2)
            
            
               Tarp fosforo trąšų, išvardytų Reglamento (EB) Nr. 2003/2003 I priedo A2 lentelėje yra Trigubasis superfosfatas (TSP) ir vienas iš jo ženklinimo kriterijų yra toks: „fosforas, išreikštas kaip fosforo pentoksidas, tirpus neutraliame amonio citrato tirpale, mažiausiai 93 % deklaruojamo fosforo pentoksido kiekio tirpsta vandenyje“.
            
         
               (3)
            
            
               Kuo didesnis šios TSP trąšos tirpumas vandenyje, tuo ji yra veiksmingesnė. Anksčiau Europos dirvožemiuose trūko fosforo todėl, siekiant pašalinti šį trūkumą, buvo grįstas aukštas mažiausiai 93 % tirpumas vandenyje.
            
         
               (4)
            
            
               Šiuo metu padėtis pasikeitė ir daugelyje dirvožemių netrūksta fosforo, tačiau yra tam tikrų dirvožemių ar pasėlių, kuriems yra pageidautinas mažiausiai 93 % tirpumas vandenyje, daugeliui Europos dirvožemių ir pasėlių, TSP su mažiausiai 85 % tirpumu vandenyje yra pakankamai veiksmingas.
            
         
               (5)
            
            
               TSP vartotojams turėtų būti leidžiama pasirinkti TSP su mažiausiai 85 % ar aukštesniu tirpumu vandenyje, priklausomai nuo dirvožemio ir pasėlių tipo. Todėl TSP įtraukimas į Reglamento (EB) 2003/2003 I priedo A2 lentelę turėtų būti atitinkamai derinamas.
            
         
               (6)
            
            
               EDDHSA natrio druska ir jos tirštinimo produktai (EDDHSA) jau 15 metų naudojami Ispanijoje, Prancūzijoje ir Italijoje kaip mikroelementų organinis kompleksonas. Bandymai rodo, kad tai yra veiksminga ir aplinkai nesukelianti pavojaus trąša.
            
         
               (7)
            
            
               Geležies ir EDDHSA kompleksonai naudojami, siekiant ištaisyti geležies trūkumą ir geležies chlorozę. Jie yra rekomenduojami daugumai augalų rūšių, ypač, citrusinių vaisių, abrikosų, avokadų, slyvų ir persikų vaismedžiams, taipogi vynuogėms, krūmams ir braškėms.
            
         
               (8)
            
            
               Geležies chlorozės pašalinimas ir jo simptomai užtikrina gerą žalios lapijos, vaisiaus vystymąsi ir augimą.
            
         
               (9)
            
            
               EDDHSA dirvožemyje skyla gana lėtai, tačiau nesudaro pavojingų medžiagų ir nesukelia dirvožemio druskingumo.
            
         
               (10)
            
            
               EDDHSA turėtų būti įtraukta į patvirtintų mikroelementų organinių kompleksonų sąrašą, esantį Reglamento (EB) Nr. 2003/2003 I priede.
            
         
               (11)
            
            
               Reglamentas (EB) Nr. 2003/2003 turėtų būti atitinkamai iš dalies pakeistas.
            
         
               (12)
            
            
               Priemonės, nustatytos šiame reglamente, atitinka Komiteto nuomonę, nurodytą Reglamento (EEB) Nr. 2003/2003 32 straipsnyje,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2003/2003 I priedo pakeitimai atliekami atsižvelgiant į šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gruodžio 3 d.
      
         
            Komisijos vardu
         
         Günter VERHEUGEN
         
         
            Komisijos narys
         
      
   
   
      (1)  OL L 304, 2003 11 21, p. 1. Reglamentas su paskutiniais pakeitimais, padarytais Reglamentu (EB) Nr. 885/2004 (OL L 168, 2004 5 1, p. 1).
   
      PRIEDAS
      Reglamentas (EB) Nr. 2003/2003 I priedas iš dalies keičiamas taip:
      
                  a)
               
               
                  A.2 lentelės 2c dalis „Trigubas superfosfatas“ yra keičiama taip:
                  
                              Nr.
                           
                           
                              Tipo pavadinimas
                           
                           
                              Duomenys apie gamybos metodą ir pagrindinius ingredientus
                           
                           
                              Mažiausias maistinių medžiagų kiekis (masės procentinė dalis)
                              Maistinių medžiagų kiekio išraiškos duomenys
                              Kiti reikalavimai
                           
                           
                              Kiti tipo žymėjimo duomenys
                           
                           
                              Deklaruojamas maistinių medžiagų kiekis
                              Maistinių medžiagų pavidalas ir tirpumas
                              Kiti kriterijai
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                           
                              6
                           
                        
                              „2c
                           
                           
                              Trigubasis superfosfatas
                           
                           
                              Produktas, gaunamas maltam neorganiniam fosfatui reaguojant su fosforo rūgštimi, kurio pagrindinis ingredientas – kalcio dihidrofosfatas
                           
                           
                              38 % P2O5
                              
                              Fosforas, išreikštas kaip fosforo pentoksidas, tirpus neutraliame amonio citrato tirpale, mažiausiai 85 % deklaruojamo P2O5 kiekio tirpsta vandenyje
                              Bandomasis ėminys: 3 g
                           
                           
                               
                           
                           
                              Fosforo pentoksidas, tirpus neutraliame amonio citrato tirpale
                              Vandenyje tirpus fosforo pentoksidas“
                           
                        
            
                  b)
               
               
                  E.3.1 dalis papildoma taip:
                  
                              „Natrio druska:
                              ethylenediamine di-(2-hydroxy 5-sulfophenylacetic) rūgšties ir jos tirštinimo medžiagos
                           
                           
                              EDDHSA
                           
                           
                              C18H20O12N2S2 + n*(C12H14O8N2S)“